Karmel Killandi

Karmel Killandi (neiupõlvenimi Karmel Vagane, 1991–2016 Karmel Eikner; sündinud 14. veebruaril 1971) on eesti koorijuht ja teleajakirjanik. Oktoobrist 2017 on ta Eesti Rahvusringhäälingu elamussaadete peatoimetaja.

Haridus
Ta on õppinud aastatel 1978–1989 Tallinna Muusikakeskkoolis klaverit, seejärel 1994. aastani Eesti Muusikaakadeemias koorijuhtimist ja muusikapedagoogikat.Karmel Killandi elulugu andmebaasis Telekraat.ee. Vaadatud 25.05.2023. Laulnud Tallinna Raekoja Kammerkooris. 

Töö ja looming
Aastatel 1990–1991 töötas Karmel Eikner Tallinna Polütehnilise Instituudi kammerkoori abidirigendi ja 1992–1993 peadirigendina. 

Tööd Eesti Televisioonis alustas ta veel üliõpilasena 1993. aastal suvises kultuurisaatesarjas "Kultuuripiknik", hiljem hakkas koostama ja toimetama ka muid muusika- ja kultuurisaateid. Aastatel 1993–2001 oli ta kultuuritoimetuse produtsent-vanemtoimetaja, ühtlasi tegi 1994–1997 kultuuriuudiseid "Aktuaalsele kaamerale" ja oli "Eurolaulu" reporter-saatejuht. 

Aastatel 1995–1997 juhtis ta koos Jüri Aarmaga iganädalast "Kultuurimagasini", kus tekitas furoori oma kunstiliselt ekstravagantsete soengutega (nende autor oli juuksur Katrin Kruusma).Retrovideo: Karmel Eikneri röögatult vallatud soengud. Postimees/Elu24, 10.09.2015.Liis Auväärt. Karmel Killandi: olen alati tahtnud saada emaks, aga kummagi mu lapsega ei läinud nii, nagu ma lootsin. Delfi Lood / Eesti Naine, 27.08.2020. 

1997.–1999. aastal tegi ta aktuaalsete kultuuriteemade ülevaatesarja "Pilk"ETV kultuurisarja "Pilk" saateid ERR Arhiiv, vaadatud 23.05.2024., mis oli hilisema kultuurisaate "OP!" eelkäija.Miikael Raun. Karmel Killandi ERR-i telemaja nukrast seisust: õnneks ei ole keegi veel surma saanud, aga kiirabi oleme kutsunud küll Eesti Päevaleht / Laupäevaleht, 01.10.2023.

Eesti Televisioonis töötamise esimesel perioodil olid tema intervjueeritavate seas Kiri Te Kanawa, Filipp Kirkorov, Montserrat Caballé, Bryan Adams, Plácido Domingo, ansambel ZZ Top, Taani kuninganna Margrethe, Richard Clayderman ja Maija Plissetskaja.Ille Grün-Ots. Kuhu on kadunud Karmel Eikner? Delfi/Naistekas, 21.03.2013.

Aastatel 2001–2002 oli ta telekanali TV1 hommikuprogrammi produtsent ja saatejuht ning 2003. aasta suvel tegi TV3 jaoks kuueosalise saatesarja "Suvejutud Euroopast".Evelin Simon. Karmel Eikner teeb meid ELiga tuttavaks Õhtuleht.ee, 12.07.2003.

2014. aastal naasis ta pärast 14-aastast pausi Eesti Televisiooni,Piret Kooli. Karmel Eikner: pere olgu tööst tähtsam. Eesti Päevaleht / Laupäevaleht, 01.03.2014. kus toimetas algul pühapäevahommikust koguperesaadet "Tõuse ja sära", seejärel argipäevaõhtust saadet "Ringvaade". Lisaks toimetajatööle tegi ta saadetesse ka intervjuulõike. 2016. aastal tegi ta "Ringvaate" jaoks intervjuu näiteks Björn UlvaeuseBjörn Ulvaeus ABBA-st: meil polnud enam motivatsiooni uuesti kokku tulla ERR Menu, 16.05.2016. ja Mihhail HodorkovskigaETV saade "Ringvaade" ERR Arhiiv, 12.12.2016. ning intervjueeris seoses Eesti iseseisvuse taastamise 25. aastapäevaga kõiki taasiseseisvusajal ametis olnud Eesti peaministreidVox populi, vox Dei: Karmel Killandi. Harju Elu, nr. 52, 30.12.2016. jne.

Alates 1. oktoobrist 2017 on ta Eesti Rahvusringhäälingus ETV elamussaadete peatoimetaja.ERR-i suurtoimetuste juhtideks saavad Killandi, Samost ja Kala. ERR-i pressiteade, 06.09.2017. Kontaktid Eesti Rahvusringhäälingu koduleht. Vaadatud 25.05.2023.

Telesaateid ETV-s
Portreesaated (autori ja saatejuhina)
 "Hea tuju maaletooja. Anne Veski" (2018)
 "Erakordne tenor. Placido Domingo" (2018)
 "Meri on, meri jääb. Kihnu Virve" (2019)
 "Ivo Linna. Sajandi saarlane" (2019)
 "Külas Filipp Kirkorovil" (2020)
 "Eksklusiivintervjuu Reet Ojaga" (2020)
 "Lauri Vasar. Bariton maailmalaval" (2021)
 "Ain Anger. Väikesaarelt maailma tippu" (2021)
 "Marite Kallasma. Diktor, mitte diiva" (2023)

Eesti levimuusika ajaloo saatesari "Kuulsuste koda"
 "Kuulsuste koda" 1: Anne Veski, Koit Toome, Marju Kuut, Heini Vaikmaa, Karl Madis, ansamblite Mahavok ja Karavan sünd jm (2017)
 "Kuulsuste koda" 2: Ivo Linna, Jaan Elgula, Jaak Joala, Ott Lepland, Els Himma jt (2017)
 "Kuulsuste koda" 3: Mihkel Raud, Hendrik Sal-Saller, Eesti Teatri- ja Muusikamuuseum ja näitus "Kuulsuste koda", Riho Sibul, Tõnis Mägi, Raul Vaigla, Peeter Vähi, Marju Länik ja Aivar Mäe (2017)
 Sarja koondsaade "Eesti muusikute salajutud": Tõnis Mägi, Ivo Linna, Villu Tamme, Ott Lepland, Heli Lääts, Jaanus Nõgisto, Ruja, Heini Vaikmaa, Kare Kauks jt (2020)

Ettevõtlus
Televisioonitööst eemal oldud aastatel pidas Karmel Eikner särgiäri ja töötas välja brändi Powered by Karmel. Särkide tootmise idee kasvas välja Eikneri pere elulisest probleemist: riietusesemetes kasutatud elastaan tekitas kokkupuutel poja nahaga allergiat. Esialgu töötas Eikneri ettevõte välja ja tootis võimalikult naturaalsest kiust riideid väikelastele, hiljem ka koori- ja tantsusärke Eesti laulukooridele ja tantsijaile. Tippajal töötas ettevõttes Tallinnas ja Saaremaal 20 inimest.

Tantsusport
Ta on tegelnud seltskonnatantsuga ning tulnud neli korda Eesti meistriks standardtantsudes ja viis korda Ladina-Ameerika tantsudes.

Tunnustus
 2021 – Valgetähe IV klassi teenetemärk
 2023 – Eesti Muusikanõukogu muusikapreemia (kauaaegse eesti muusikaelu missioonitundliku kajastamise eest televisioonis)Rahvusvahelisel muusikapäeval jagati muusikapreemiaid ERR Kultuur, 01.10.2023.

Isiklikku
Karmel Killandi esimene abikaasa oli Mark Eikner. 

Pärast 20-aastast kooselu abiellus ta 2016. aastal Rait Killandiga."Astusid abiellu: Pärast 20aastast kooselu otsustasid Karmel ja Rait pereringis abielu sõlmida". Õhtuleht, 24.05.2016. Nende ühised lapsed Karl Elmar ja Karoliina Josefiine on käinud vene lasteaias.Karmel Eikneri lapsed käivad vene lasteaias Ajakiri Lasteaed, 29.06.2008.

Viited

Välislingid
 Liis Auväärt. Karmel Killandi: olen alati tahtnud saada emaks, aga kummagi mu lapsega ei läinud nii, nagu ma lootsin. Delfi Lood / Eesti Naine, 27. august 2020

Kategooria:Eesti ajakirjanikud
Kategooria:Eesti koorijuhid
Kategooria:Eesti Muusika- ja Teatriakadeemia vilistlased
Kategooria:Valgetähe IV klassi teenetemärgi kavalerid
Kategooria:Sündinud 1971